ועדת החינוך, התרבות והספורט, כנסת 18, פרוטוקול מספר 676, 2012-07-23 09:15

עינת וילף: בוקר טוב, אני פותחת ישיבה של ועדת החינוך, התרבות והספורט.

עינת וילף: הישיבה עוסקת בהכנת החקיקה של הצעת חוק צער בעלי חיים (הגנה על בעלי חיים) (תיקון מס' 11) (תכנית לעובדי המדינה), התשע"ב-2012, של חבר הכנסת נסים זאב וקבוצת חברי כנסת.

עינת וילף: הצעת החוק מונחת לפנינו.

מירב ישראלי: יש לנו את מה שעבר קריאה ראשונה, שזה הוספת סעיף 4(ב) לחוק צער בעלי חיים: "בחוק צער בעלי חיים (הגנה על בעלי חיים), אחרי סעיף 4(א) יבוא 4(ב) "תכנית לעובדי המדינה".

מירב ישראלי: השר להגנת הסביבה, בהסכמת שר החקלאות ופיתוח הכפר, יכין תכנית להקניית ידע וכלים בנושא מניעת צער בעלי חיים לעובדי המדינה במשרדי הממשלה ולהטמעתה.

מירב ישראלי: הכנת התכנית לענייני עובדי משרד מסוים תיעשה לאחר התייעצות עם השר הממונה על אותו משרד".

עינת וילף: חבר הכנסת זאב, אתה רוצה להתייחס?

נסים זאב: הייתי רוצה לשמוע את העמדות של החברים האחרים, כי בסך הכל אנחנו מדברים בתכנית חינוכית, לא מעבר לכך.

נסים זאב: גם אם יש חילוקי דעות אני חושב שבסך הכל המטרה היא אותה מטרה.

נסים זאב: יש מעט ערכים בכל מה שקשור לצער בעלי חיים.

נסים זאב: מבחינתי כל אחד יאמר שהוא מניף את הדגל.

נסים זאב: אסור שבדבר כזה תהיה מחלוקת.

נסים זאב: יש מחלוקת לשם שמיים.

נסים זאב: אולי גם פה זה אותו דבר, אני לא פוסל את זה.

נסים זאב: אין שום סיבה בעולם שבגלל אותה מחלוקת לא נעביר את החוק או ניסוג ממנו.

נסים זאב: אני מוכן לדבר עם השרים.

נסים זאב: אני הבאתי הצעה נוספת, הצעה חלופית.

נסים זאב: אחרי שנשמע את העמדות לגבי מה השתנה ממה שהוחלט בעבר וממה שמליאת הכנסת החליטה, נקבל איזו שהיא החלטה מתוך קונצנזוס, בהסכמה, הכל מתוך רצון טוב להגיע..

עינת וילף: המשרדים, בבקשה.

עינת וילף: המשרד להגנת הסביבה.

טל זקס: המשרד להגנת הסביבה מברך על הצעת החוק.

טל זקס: אנחנו בירכנו עליה בוועדת שרים, עזרנו לקדם אותה.

טל זקס: לצערנו, כפי שהסתבר בדיון הקודם, הייתה איזו שהיא תוספת לנוסח שאנחנו חולקים עליה עם יתר משרדי הממשלה.

טל זקס: לצערנו, לא הצלחנו להגיע לתיאום בעניין הזה מאז, על כן הנוסח כמו שהוא כרגע הוא נוסח.

טל זקס: .

טל זקס: הוספה התוספת בהסכמת שר החקלאות ופיתוח הכפר בהכנת התכנית.

מוחמד ברכה: האם לא יכולתם להסכים על התייעצות?

טל זקס: אנחנו הסכמנו על התייעצות, אבל אין הסכמה בין משרדי הממשלה על הנוסח הזה.

עינת וילף: באיזה שלב נכנס העניין של בהסכמה?

עינת וילף: כשזה הגיע אלינו.

עינת וילף: .

מירב ישראלי: בישיבה לקראת ההכנה לקריאה ראשונה עכב ההסכמות שהיו במשרד החקלאות ומשרד המשפטים הכנסנו את זה, אבל המשרד להגנת הסביבה אמר.

מירב ישראלי: .

עינת וילף: נכון, כי אז הם לא באו מוכנים.

טל זקס: אני חייבת להגיד שמבחינת המשרד ההצעה הזאת והנושא של צער בעלי חיים הם נר לרגליו.

טל זקס: הנושא פשוט לא תואם איתנו.

טל זקס: התוספת לא תואמה איתנו.

טל זקס: אנחנו היינו מאוד שמחים, אבל.

טל זקס: .

נסים זאב: אם זה בתיאום זה מקובל עליכם?

טל זקס: אנחנו לא התנגדנו להתייעצות, אבל חבריי בממשלה רואים את הדברים אחרת.

טל זקס: אנחנו לא יכולים לדבר בקול אחד כמו שראוי שהממשלה תעשה.

מירב ישראלי: בתיאום זה כמו בהסכמה.

עינת וילף: אוקי, משרד החקלאות.

אודליה אסולין דגני: גם אנחנו תמכנו בהצעת החוק.

אודליה אסולין דגני: מאחר והחוק הזה הוא חוק שאנחנו אמונים עליו, שהממונה על פי חוק צער בעלי חיים מטעם משרד החקלאות אמון עליו, חשוב לנו שהתכנים שייקבעו יהיו בהסכמתנו.

אודליה אסולין דגני: זה חוק שאנחנו מפעילים אותו ביומיום.

אודליה אסולין דגני: לא ראינו שום דרך אחרת שבה אפשר לקחת חוק כזה ולתת משהו שהוא מאוד משמעותי לשר אחר בלי שנהיה מעורבים בזה.

אודליה אסולין דגני: אנחנו מברכים על כך שהשר להגנת הסביבה יכין תכנית.

אודליה אסולין דגני: אנחנו מאמינים בשיתוף פעולה עם המשרד להגנת הסביבה בעניין הזה.

אודליה אסולין דגני: ראיתי אמירות בעניין המתנה ממושכת לתכנית.

אודליה אסולין דגני: זה ממש לא מה שעומד להיות.

אודליה אסולין דגני: אנחנו מתכוונים לקבל כזו תכנית, לעבור עליה ולתת את הסכמתנו או את אי הסכמתנו במידה ויהיו נושאים שהם שנויים במחלוקת.

נסים זאב: לא צריכים להתנגד, אפשר להעיר הערות ולתקן.

אודליה אסולין דגני: נכון, בדיוק.

אודליה אסולין דגני: לעבוד במשותף זאת המטרה.

עינת וילף: יש לנו שתי הצעות שעלו בדיון הקודם שנראות לי אפשריות.

עינת וילף: אחת הייתה להתנות את ההסכמה בזמן קבוע, כלומר שההסכמה מרגע שהוכנה התכנית והוגשה למשרד צריכה להינתן בתוך טווח זמן.

מירב ישראלי: זה בעייתי, כי הם לא חייבים להסכים.

מירב ישראלי: הם יכולים לתת תשובה תוך זמן מסוים.

מוחמד ברכה: ואם לא?

מירב ישראלי: אם הם יתנו תשובה שהיא לא הסכמה, בכל מקרה הצדדים ייכנסו למשא ומתן.

מירב ישראלי: אני לא יודעת אם הקציבה בזמן תפתור את הבעיה.

עינת וילף: מילים אחרות.

מירב ישראלי: בעניין של שרים יש לנו תבנית.

מירב ישראלי: יש שתי אפשרויות עיקריות, שזה בהתייעצות או בהסכמה.

מירב ישראלי: בתיאום זה בהסכמה.

מירב ישראלי: אופציה אחרת היא שיהיו שני שרים שהם אחראים יחד.

מירב ישראלי: הסכמה זה קצת פחות.

מירב ישראלי: יש לנו שני שרים אחראים יחד, שר אחד אחראי שמכין את התכנית והשר השני מסכים, או שמתייעצים.

עינת וילף: מה זה ששני השרים אחראים יחד?

עינת וילף: מה אומרים אז?

מירב ישראלי: אומרים שהשר להגנת הסביבה ושר החקלאות יכינו תכנית.

מירב ישראלי: אלו 3 האופציות.

מוחמד ברכה: יש אפשרות נוספת שכדאי לשקול אותה.

עינת וילף: מה היא?

מוחמד ברכה: התייעצות באישור הוועדה.

עינת וילף: אני לא בטוחה שאני רוצה להביא לפה תכנית.

מוחמד ברכה: למה לא? יש הרבה דברים שמחייבים אישור של ועדה של הכנסת.

מוחמד ברכה: אני חושב שהבקרה של הכנסת זה דבר מאוד משמעותי.

נסים זאב: אגב, זה גם טוב אם יש מחלוקת.

נסים זאב: הוא צודק.

נסים זאב: אם יש מחלוקת בין השרים, אז אדרבא, יביאו את זה לכאן ונראה אם זה מהותי, פרינציפי.

מירב ישראלי: בישיבה הקודמת המשרדים ביקשו שזה לא יהיה בתקנות בגלל רמת הפירוט.

מירב ישראלי: זה כאילו משהו שהוא הרבה יותר מפורט מרמה של תקנות.

מירב ישראלי: אין מניעה להביא את זה לוועדה, אבל בדרך כלל הוראות נוהל.

מירב ישראלי: .

עינת וילף: אני לא רוצה להביא תכניות חינוכיות לאישור הוועדה.

מירב ישראלי: הוראות נוהל, בניגוד לתקנות, זה דבר שהוא יותר נדיר.

מוחמד ברכה: תמיד עדיפה בקרה פרלמנטרית.

עינת וילף: תלוי על מה.

עינת וילף: על דברים שאני חושבת שיש להם חשיבות אני נלחמת.

עינת וילף: על דברים שאני חושבת.

עינת וילף: .

מוחמד ברכה: כשיש אינטרסים שנובעים מעצם התפקיד שממלא כל אחד משני השרים, לא מדבר שהוא לא ענייני.

מירב ישראלי: אין מניעה להביא את זה, אבל בדרך כלל תכניות זה הוראת נוהל כזאת, זה לא תקנות.

מירב ישראלי: זה יותר נדיר.

מוחמד ברכה: זה לא אמור להיות כל יום.

מירב ישראלי: אני אומרת שאין מניעה להביא את זה.

מירב ישראלי: תכניות זה בדרך כלל דבר נדיר יותר שמביאים.

נסים זאב: אני מקבל את ההצעה שלך שזה יהיה בהסכמה, בתיאום ולהגביל את זה בזמן.

נסים זאב: ככה זה יחייב את הצד השני להסכים.

מוחמד ברכה: אבל אם לא יסכימו בזמן הקבוע?

נסים זאב: אז זה יובא לוועדה.

גלי דוידסון: אני רוצה לציין שהמשרד להגנת הסביבה מפעיל תכנית חינוכית מובנת שקוראים לה "הרוח החיה שבחבורה" בגני ילדים, בבתי ספר תיכוניים, בחטיבות הביניים ובבתי הספר היסודיים.

גלי דוידסון: התכנית הזאת הופכת להיות חובה בגנים ירוקים.

גלי דוידסון: קיימת תכנית שמופעלת עם תכנים מגוונים על מגוון בעלי החיים, על חמלה כלפי בעלי החיים.

גלי דוידסון: זה לא משהו שלא קיים בתוך המשרד להגנת הסביבה.

מירב ישראלי: בדברי ההסבר של חבר הכנסת שנכנסו גם פה נאמר שההדרכה היא לא לכלל עובדי המדינה, אלא לעובדי המדינה שיש להם סמכויות שנוגעות לבעלי חיים.

מירב ישראלי: זו לא תכנית שהיא חמלה לבעלי חיים, אלא זה בעצם איך להפעיל סמכויות בנוגע לעובדים שמפעילים סמכויות בקשר לבעלי חיים.

מירב ישראלי: זה כבר הרבה יותר נכנס לתחומים של השרים שמופקדים על המשרדים השונים.

מירב ישראלי: זה לא כמו תכנית כללית לילדים.

מירב ישראלי: זו תכנית הרבה יותר מקצועית להפעלת סמכויות.

מירב ישראלי: יש לכם דוגמה לדבר כזה?

גלי דוידסון: התכנים שלנו נכנסים לתכנים של מפקחים של המדור להגנת הסביבה.

גלי דוידסון: יש לנו גם פורמט של הדרכות.

מירב ישראלי: זה יותר הכיוון.

גלי דוידסון: אנחנו מסכימים שתופיע המילה "בהתייעצות".

גלי דוידסון: אנחנו גם חושבים שנכון שהיא תופיע.

גלי דוידסון: זה נכון בגלל מגוון התכנים שאנחנו חושבים שצריך לעבור במסגרת אותה תכנית.

מוחמד ברכה: הוועדה צריכה לתת את דעתה אם תהיה מחלוקת בין שני השרים.

מירב ישראלי: מה שהם צריכים לעשות – אמרנו את זה גם בפעם הקודמת – זה לחזור לוועדת שרים.

מירב ישראלי: הם צריכים להביא לוועדה עמדה ממשלתית מוסכמת.

מירב ישראלי: חבר הכנסת מחויב לתיאום, אבל הוועדה מוסמכת לעשות מה שהיא חושבת לנכון.

מירב ישראלי: בדרך כלל כשיש חובת תיאום מכבדים את חובת התיאום עד שהממשלה מביאה עמדה מוסכמת על כלל המשרדים.

מירב ישראלי: אם צריך להכריע השרים בוועדת שרים יכריעו.

מירב ישראלי: מישהו צריך להכריע.

מירב ישראלי: הם צריכים לבוא לכאן עם עמדה ממשלתית מוסכמת.

עינת וילף: האם אתם יכולים להגיע פה לאיזה שהוא סוג של הסכמה על הנוסח?

אודליה אסולין דגני: ניסינו אתמול עד סוף היום ללא הצלחה.

אודליה אסולין דגני: אני רוצה לציין שבתחומים אחרים, כמו הקרן לטיפול בנושא של בעלי חיים משוטטים שמחלקת את התקציב, אנחנו תמיד מעבירים לשר להגנת הסביבה את התוכנית של חלוקת הכספים כדי לקבל את הסכמתו.

אודליה אסולין דגני: דברים כאלה לא מתעכבים.

אודליה אסולין דגני: זה בדרך כלל דברים שאין שום סיבה לעכב אותם.

אודליה אסולין דגני: אנחנו סבורים שאין שום סיבה להתנגד.

קריאה: חלוקת הכספים היא בהתאם לוועדת התמיכות של הקרן.

נסים זאב: אני חושב שהצעת חבר הכנסת מוחמד ברכה נכונה וראויה.

נסים זאב: הוא אמר בהתייעצות, אני אמרתי בתיאום.

נסים זאב: זה קצת פחות מחייב.

נסים זאב: בסך הכל אנחנו רוצים לקדם את זה.

נסים זאב: במידה ולא תהיה הסכמה, זה יובא להכרעת הוועדה.

מוחמד ברכה: זה לא יובא לוועדה, אלא אם כן..

מירב ישראלי: אנחנו לא עושים מנגנון כזה של בוררות של הוועדה בין השרים.

נסים זאב: צריך מישהו שיכריע פה.

מירב ישראלי: לעניין הזה יש פורמטים מאוד ברורים.

נסים זאב: אני לא מאמין שתהיה הסכמה בין השרים, כי יש פה ויכוח עקרוני מי מושך בשרביט.

נסים זאב: זה לא ייגמר.

מירב ישראלי: הוועדה לא יכולה להיות בוררת בין השרים.

נסים זאב: לא בוררת.

נסים זאב: יש החלטה בהסכמה.

מוחמד ברכה: החוק אומר שהבקשה תהיה בעלת סמכות.

מירב ישראלי: עדיין הממשלה צריכה להביא משהו כדי שהוועדה תאשר אותו.

מוחמד ברכה: אם תהיה הסכמה, האישור של הוועדה יהיה אוטומטי.

מוחמד ברכה: אם לא תהיה הסכמה, הוועדה תצטרך להכריע.

מירב ישראלי: אם לא תהיה הסכמה הם לא יביאו את זה לוועדה.

מירב ישראלי: צריכה להיות תכנית שהולכת לפי המנגנון שהחוק קובע.

מירב ישראלי: אם לא תהיה הסכמה, זה לא יגיע בכלל לוועדה.

מירב ישראלי: זאת הבעיה.

לירון אדלר: הוויכוח פה הוא ויכוח על דרך עבודה בין שני משרדים.

לירון אדלר: זה משהו שהמשרדים צריכים להגיע בו להסכמה.

לירון אדלר: אם לא, הממשלה תצטרך להכריע גם בנוגע לאיך המשרדים צריכים לעבוד.

מוחמד ברכה: ההערכה הראלית היא שיהיה ניגוד במערכות של שני המשרדים.

מירב ישראלי: יש דרך לפתור את זה.

לירון אדלר: אני לא יודעת.

לירון אדלר: יש הרבה מחלוקות בין משרד החקלאות למשרד להגנת הסביבה כשמתקינים תקנות או כל מיני דברים כאלה.

לירון אדלר: כאן מדובר במשהו שהוא יותר פשוט להגיע עליו להסכמה.

לירון אדלר: יש כרגע מחלוקת בין שני המשרדים איך הם צריכים לעבוד.

לירון אדלר: זה משהו שצריך לבוא לאיזו שהיא להכרעה לפני שאנחנו מגיעים לכאן.

לירון אדלר: זו עבודה פנימית בין המשרדים.

לירון אדלר: אני לא חושבת שיש כאן עניין בנושא הזה להתערבות של הכנסת בתוך הממשלה.

לירון אדלר: המשרדים צריכים להגיע להסכמה.

נסים זאב: נדבר שנה הבאה אם זה יעבור.

לירון אדלר: היות שלא הגיעו להסכמה, אנחנו נצטרך להגיע חזרה לוועדת שרים.

נסים זאב: זה פשוט לתקוע את החוק הזה.

נסים זאב: אני לא רואה תיאום או תיאומים, אולי שלישייה.

נסים זאב: דרך החוק הזה מנסים ברמה העקרונית להביא תיאום בין השרים או בין המשרדים.

נסים זאב: אני לא רוצה להגיד שהחוק הזה הופך להיות קורבן של השיטה או של הכרעה בין השרים.

נסים זאב: אין מצב שתהיה הכרעה בסוגיות השנויות במחלוקת, אלא אם כן ראש הממשלה יתערב.

נסים זאב: בשביל נושא כל כך פעוט, כל כך פשוט, להפוך את זה למשהו.

נסים זאב: .

לירון אדלר: זאת לא הכוונה שלי.

נסים זאב: זאת לא הכוונה, אבל זה מה שקורה.

לירון אדלר: בסך הכל ועדת שרים תצטרך להכריע אם היא מקבלת את עמדת משרד החקלאות או את עמדת המשרד להגנת הסביבה.

לירון אדלר: אז נבוא לפה עם משהו מוסכם שכתוב בו אם הוא בהסכמה או שהוא בהתייעצות, לפי מה שתחליט ועדת שרים לחקיקה.

לירון אדלר: זאת לא שאלה כל כך מסובכת לוועדת שרים, אבל צריך לקבל פה איזה שהוא מנגנון הכרעה כי המשרדים לא הצליחו להגיע להסכמה.

לירון אדלר: היישום של הצעת החוק, היישום של החוק צריך יהיה לפי מה שכתוב, בין אם יהיה כתוב בהתייעצות ובין אם יהיה כתוב בהסכמה.

לירון אדלר: ככה נצטרך ליישם את החוק.

לירון אדלר: היות ששני המשרדים בעצמם לא הצליחו להגיע להסכמה על העניין הזה, צריך להביא את זה לגורם הכרעה.

לירון אדלר: פשוט כרגע אין לנו עמדה מוסכמת, אנחנו לא יכולים להסכים לשום צעד.

יוסי וולפסון: הצעת החוק הזו היא הצעת חוק מאוד חשובה.

יוסי וולפסון: אני חושב שחבר הכנסת זאב צודק.

יוסי וולפסון: היא מסוכלת כאן על רקע מאבק בין המשרדים שלא קשור להצעה הזאת בכלל.

יוסי וולפסון: בחוק צער בעלי חיים כבר קיימות התייעצויות.

יוסי וולפסון: כשהשר להגנת הסביבה מוסמך היום לקבוע איזה ארגון להגנת בעלי חיים יכול ללכת לבית משפט בנושאים מסוימים, הוא מתייעץ על כך עם שר החקלאות.

יוסי וולפסון: אין שם הסכמה, יש שם התייעצות.

יוסי וולפסון: כאשר שר החקלאות קובע איך ילך הכסף למניעת התרבות של בעלי חיים, הוא לא דורש הסכמה של השר להגנת הסביבה, הוא דורש התייעצות.

יוסי וולפסון: התייעצות זה מנגנון - בלי קשר למשרדים הרלוונטיים פה - הרבה יותר נכון מבחינה מנהלית.

יוסי וולפסון: הוא מנגנון שקובע מי מחליט אבל מחייב אותו לשמוע את הצד השני.

יוסי וולפסון: כאשר אומרים הסכמה כל מה שמשרד החקלאות צריך לעשות זה להגיד כל פעם "לא".

יוסי וולפסון: זה מאוד פשוט.

יוסי וולפסון: כשאומרים התייעצות משרד החקלאות צריך להביא עמדה מנומקת.

יוסי וולפסון: המשרד להגנת הסביבה חייב להקשיב לה.

יוסי וולפסון: זה המנגנון שיאפשר לחוק הזה להתקדם ולהתבצע.

יוסי וולפסון: אם לא תהיה פה הסכמה, כך גם על כל תכנית ועל כל פיפס לא תהיה הסכמה, במיוחד אם יש סכסוכים סביב נושאים אחרים בין המשרדים.

יוסי וולפסון: אפשר להחזיר את זה לוועדת שרים, אבל הגורם המחוקק הוא הכנסת.

יוסי וולפסון: אני חושב שבוויכוח כזה אם זה בהסכמה או בהתייעצות הוועדה צריכה להכריע.

יוסי וולפסון: אין שום סיבה להעביר את זה חזרה לוועדת שרים ולהצביע על זה במושב הבא.

מירב ישראלי: זה ביחסים בין חברי הכנסת לוועדת שרים.

מירב ישראלי: כשחבר כנסת מתחייב לוועדת שרים לתאם ואחר כך הוא לא מתאם יש לזה השלכות.

יוסי וולפסון: התיאום נעשה באופן שהוא לא מתואם בין השרים.

מירב ישראלי: אני אומרת שזה להכרעת חבר הכנסת.

מירב ישראלי: יש ערך לזה שחבר הכנסת יתחייב.

מירב ישראלי: כמובן שהגורם המכריע הוא הוועדה.

מירב ישראלי: אם הוועדה תחליט, אז זה מה שהיא תחליט.

מוחמד ברכה: הגורם המכריע בסוף תהיה המליאה.

יוסי וולפסון: במשרד החקלאות יודעים טוב מאוד להגיד לא.

יוסי וולפסון: מאוד קשה לפעמים לקבל ממשרד החקלאות כן.

יוסי וולפסון: זה מהניסיון שלי של הרבה שנים של עבודה.

יוסי וולפסון: הצלחתי לקבל פה ושם כן ממשרד החקלאות, אבל בדרך כלל הכן של משרד החקלאות היה אחרי שאמרתי כי לא הייתה לי ברירה.

יוסי וולפסון: מאוד קל לקבל לא.

יוסי וולפסון: מאוד קל למצוא תירוצים וסיבות לא לעשות דברים.

יוסי וולפסון: זה לא המשרד שהצטיין ביישום חוק צער בעלי חיים עד כה.

יוסי וולפסון: אני חושב שלחייב את משרד החקלאות להביא עמדה מנומקת במסגרת של התייעצות ולא להסתפק באמירת לא בזמן מסוים או לא בזמן מסוים, זה דבר שנותן מצד אחד את המקום הראוי, מצד שני מאפשר לחוק הזה להתקדם ולהיות מיושם בפועל.

יוסי וולפסון: אני לא חושב שהמשרד להגנת הסביבה יקדם דברים נגד משרד החקלאות.

יוסי וולפסון: הוא מחויב להתייעצויות.

יוסי וולפסון: אם הוא לא מקבל את ההתייעצויות יש עדיין למשרד החקלאות אמצעים לפנות בתוך הממשלה ולעצור דברים.

יוסי וולפסון: לא צריך לבוא יותר לוועדת שרים, אפשר להכריע בזה עכשיו.

ד"ר נירית צפורי-ברקי: יש פה עניין של תכניות לימודים לעובדי מדינה.

ד"ר נירית צפורי-ברקי: משרד החקלאות עושה את זה כבר לא מעט זמן.

ד"ר נירית צפורי-ברקי: יש לנו את יחידת הפיצו"ח, שזאת יחידת הפיקוח על הצומח ועל החי שאוכפת במשרד החקלאות את חוק צער בעלי חיים.

ד"ר נירית צפורי-ברקי: הם עוברים אצלנו כל הזמן הכשרות בכל חוק ותקנה שיוצאים.

ד"ר נירית צפורי-ברקי: חוץ מעובדי מדינה עוברים אצלנו הכשרות גם נהגי משאיות שמובילים בקר.

ד"ר נירית צפורי-ברקי: מבחינת חוק צער בעלי חיים – גם יוסי יודע את זה – הם עוברים אצלנו הרבה מאוד הכשרות.

ד"ר נירית צפורי-ברקי: אני לא חושבת שיש פה איזה שהוא עניין של חוסר הסכמה.

ד"ר נירית צפורי-ברקי: אני חושבת שבעניין של חוק צער בעלי חיים העניין של החינוך זה איזה שהוא אינטרס משותף לכולם.

ד"ר נירית צפורי-ברקי: אנשי המקצוע, הווטרינרים, הממונה על חוק צער בעלי חיים נמצאים כרגע במשרד החקלאות.

ד"ר נירית צפורי-ברקי: הוא זה שצריך להסכים על התכניות.

ד"ר נירית צפורי-ברקי: יש פה עניין של להכשיר אנשים לאכיפה.

ד"ר נירית צפורי-ברקי: אני אתן דוגמה מאוד פשוטה שהייתה לנו במשרד החקלאות.

ד"ר נירית צפורי-ברקי: אנחנו עובדים בדרך אכיפה של הגעה למקום האירוע, חקירת האירוע ואחרי זה מביאים את זה ללשכה המשפטית.

ד"ר נירית צפורי-ברקי: אם מדובר בקנסות מינהליים, אז הקנסות יוצאים אחרי שהלשכה המשפטית עברה על החומר.

ד"ר נירית צפורי-ברקי: המשרד להגנת הסביבה עובד בדרך של קנסות במקום.

ד"ר נירית צפורי-ברקי: זה דברים שיכולים להיות, להתנגש אחד עם השני כשאנחנו רוצים לעשות דרך אכיפה משותפת.

ד"ר נירית צפורי-ברקי: אם יש תכנית לימודים או תכנית חינוך שהיא שונה לעובדי מדינה, אנחנו לא יכולים להסתפק בהתייעצות, אנחנו חייבים מדיניות שווה של הדברים.

עינת וילף: משרד המשפטים, אם זה חוזר לוועדת שרים, מתי אתם מעלים את זה?

לירון אדלר: אנחנו נשתדל להעלות את זה מיד בתחילת המושב הבא.

עינת וילף: אני רוצה התחייבות שזה עולה בתחילת המושב.

עינת וילף: אם לא, אני מביאה את זה פה להכרעה ואני אקבל החלטה.

עינת וילף: זה חוזר לוועדת שרים.

עינת וילף: תביאו עמדת ממשלה בתחילת המושב.

עינת וילף: אם לא, אני מכריעה כך או אחרת.

עינת וילף: אני לא אומרת איך.

יהודית גידלי: יש לי הודעה של משרד האוצר על כך שהוא לא מתנגד.

טל זקס: רק להתייחס למה שנאמר פה.

טל זקס: הסיבה להבדלים שאת מתארת זה בגלל שסמכויות האכיפה נמצאות בידיים שלכם.

טל זקס: אין הבדלים במדיניות האכיפה בהקשר הזה.

טל זקס: רק אתם מוסמכים לעשות אכיפה, לכן אתם גם אלה שעושים את זה.

נסים זאב: אני מבקש לקיים הצבעה בנושא הזה.

עינת וילף: לא.

עינת וילף: הייתה התחייבות לתאם.

איתן כבל: זה לא עבר ועדת שרים?

עינת וילף: זה עבר עם דרישה לתיאום.

איתן כבל: אנחנו בכל זאת כבר כמה שנים בבניין הזה.

איתן כבל: אם היינו צריכים להיות כל הזמן צמודים לעניין של התיאום מראש לא היינו מתקדמים באף חקיקה, כי תמיד האוצר היה תוקע אותנו.

יהודית גידלי: האוצר לא תוקע.

איתן כבל: לא במקרה הזה.

איתן כבל: האוצר הוא תמיד הדגלן שעוצר.

איתן כבל: אין כמעט חקיקה שהוא לא אומר שזה לא בתיאום.

איתן כבל: אנחנו מכירים וגם אלה שלא ותיקים בתחום מכירים את זה.

איתן כבל: אני חושב שצריך ללכת כאן צעד אחד קדימה.

עינת וילף: אין לי בעיה להכריע פה, אבל אני אכריע נגדכם.

עינת וילף: אני אכריע להסכמה.

עינת וילף: השאלה אם אתם רוצים לנסות להעביר את זה לוועדת שרים.

עינת וילף: לפחות לתת לזה עוד סיכוי.

נסים זאב: שיהיה בהסכמה עם הגבלת זמן, כמו שהציע חבר הכנסת מוחמד ברכה.

נסים זאב: קיבלתי את ההצעה שלו.

מוחמד ברכה: היושבת ראש הציעה הגבלת זמן.

מירב ישראלי: הגבלת זמן לא תפתור את הבעיה.

איתן כבל: בכל מקרה החוק לא יובא לדיון..

עינת וילף: עדיף, לדעתי, לנסות להעביר לוועדת שרים.

עינת וילף: לפחות שתהיה עמדת ממשלה.

עינת וילף: בעמדת ממשלה יש סיכוי להתקדם.

מירב ישראלי: כרגע לחוק אין הסכמת ממשלה.

מירב ישראלי: בגלל שאין תיאום אין הסכמת ממשלה.

מירב ישראלי: זאת המשמעות.

מירב ישראלי: השאלה אם רוצים להעביר את החוק הזה בלי הסכמת ממשלה.

מירב ישראלי: יש לזה השלכה גם במניעה.

מוחמד ברכה: מה שכתוב כאן זו לא עמדת ממשלה?

עינת וילף: עדיין לא.

מירב ישראלי: זאת הבעיה.

מירב ישראלי: אנחנו גם בקריאה הראשונה.

מירב ישראלי: .

עינת וילף: אתמול כשהתברר לי שאין הסכמות אמרתי לחה"כ זאב שכשקובעים לי זמן בוועדה זה כשמבטיחים לי שהכל נעשה כמו שצריך.

עינת וילף: ברגע האחרון..

איתן כבל: כשזה בטוח שזה בהסכמות.

עינת וילף: נכון.

עינת וילף: הדברים הגיעו בלי הסכמות.

עינת וילף: אתה דרשת שאני לא אבטל את הישיבה.

עינת וילף: הייתי מוכנה לעשות לך טובה ברמה האישית ולא לבטל את הישיבות.

עינת וילף: עד עכשיו קיבלת טיפול מאוד מהיר.

עינת וילף: אני מחזירה את זה לוועדת שרים.

נסים זאב: אם הישיבה הייתה אחרי החגים היינו צריכים ישיבה נוספת, כי היינו מגיעים לאותו מצב.

נסים זאב: בכל מקרה היינו צריכים ישיבת ביניים.

עינת וילף: זה חוזר לוועדת שרים.

עינת וילף: אני דורשת שזה יהיה בתחילת המושב.

עינת וילף: רק אז נביא את זה לפה ונסגור את החוק הזה.

איתן כבל: זה הולך לבית קברות חילוני.

נסים זאב: בכל מקרה מקבלים החלטה שתהיה ישיבה אם אין החלטה של ועדת שרים בעניין?

נסים זאב: האם ההכרעה תהיה בוועדה?

עינת וילף: אני לא מקבלת שום החלטה כזאת.

עינת וילף: כרגע זה עובר לוועדת שרים.

איתן כבל: אני אגיד לך מה המשמעות.

איתן כבל: כשזה עובר לוועדת שרים זה כמעט חוזר לתחילת הדרך.

איתן כבל: בכל מקרה ב-3 החודשים הקרובים זה לא יבוא.

איתן כבל: זה יבוא אחרי החגים, בהנחה שהכל יהיה.

איתן כבל: .

מוחמד ברכה: תקבעי מסגרת זמן, שזאת הפגרה.

עינת וילף: כן, אמרנו.

עינת וילף: תסגרו את זה.

עינת וילף: תודה רבה.